Program AlleAanddiensAandgedagtealhoebekkerAtlantis verlore, gevindBosstoriesBrêkfis met DerrichDie avonture van BibberbobbejaantjieDie geheime van die breinDis operaDoen jou eie dingdriesestigFeitedagboekFiks vir die leweFinansiële FokusFinansiesGeestesgesondheidGeloof wat grondvatGenoeg is genoeg!GesondheidGroeipyneHersieningHoe verklaar jy dit?IkraInperking 2020Islam in FokusJou gesinKat en hondKersfeesKlaas Vakie roep!KommentaarKompasKortomLaataand op RSGLaataandgedagteLeefwêreld van die gestremde Luister en leerMiddag op RSG 1Middag op RSG 2MiddagvervolgverhaalMonitorNal'ibaliNaweekaktueelOggend op RSGOggenddiensOns en die onderwysOppiradioOpskudPaasfeesPoen en ToekiePortret van...Praat SaamRadioteaterRand en sentRatelsRegsakeReis sonder grenseRSG @ KKNKRSG 80 JaarRSG DokumentêrRSG KunsRSG KunstefeesRSG LandbouRSG SkatkisRSG SportRuda geselsSeks en jySkrumtyd op RSGSkrywers en BoekeSondagjoernaalSpeeltydSpektrumSpesiale uitsendingSpitstydSterre en planeteStorietydTaaldingeTakalani SesameTempoTjailatydUit 'n ander hoekVan boek tot silwerdoekVers en KlankVroegoggendgedagteWakkerWie is ek?
Sterre en planete 9 Augustus 2020
Hoe oud is die son? Kobus Olckers verduidelik hoe die ouderdom van 'n ster gemeet word. Daar was ook 'n luisteraarsvraag oor die noorderligte wat tydens hulle besoek aan Noorweë toe nie so spesiaal was nie. Kobus verduidelik ook wat die verskil is tussen die Solar Dynamic Observatory en die Parker-satelliet. En Lafras Smit is op sy pos met inligting oor wat in Augustus in die hemelruim te sien is.
Laai Af (26 463KB)
Sterre en planete 2 Augustus 2020
Is daar 'n internasionale verdrag wat bepaal waar tuie op Mars kan land? Dit is een van die vrae wat dr. Japie van Zyl beantwoord. Hy praat ook oor hoe problematies dit is om uit te werk waar 'n tuig moet land. Dr. van Zyl het ook 'n hand gehad in drie projekte wat deel is van die Perseverance-sending na Mars.
Laai Af (27 551KB)
Sterre en planete 26 Julie 2020
Die komeet, Neowise, het ruimtebelangstellendes in die noordelike halfrond gaande gehad. Ongelukkig het ons in die suide nie die voorreg gehad om hierdie aanskoulike verskynsel te sien nie. Maar daar is darem 'n troos dat Suid-Afrikaners in die volgende dae die komeet vroegaand in die noordweste, laag op die horison, sal kan sien. Die span gesels ook oor die vraag waar die middelpunt van ons sonnestelsel presies is.
Laai Af (24 916KB)
Sterre en planete 19 Julie 2020
Suider-Afrikaans gebore wetenskaplikes en sterrekundiges het al hulle merk gemaak op die gebied van ruimteverkenning, soos die amateursterrekundige John Bennet, na wie die Bennetkomeet vernoem is. Daar is ook dr. Japie van Zyl, voorheen van JPL, wat 'n leidende rol gespeel het in die Amerikaanse ruimteprogram. Heel onlangs het 'n amateursterrekundige van Centurion, Clyde Foster, 'n verskynsel op Jupiter ontdek wat voorheen nooit waargeneem is nie. Dit staan nou bekend as Clyde's Spot. Clyde is aan die woord oor sy merkwaardige ontdekking.
Sterre en planete 12 Julie 2020
Die korrelasie tussen ruimteweer en die weer op Aarde kom dikwels onder die soeklig in Sterre en Planete. 'n Ruimteweerkundige en 'n aardse weerkundige is deel van die span wat deelneem. In ons steromgewing is dit ons son wat die drywer is van alles wat met die planete gebeur. Daar is ook inligting oor 'n Suid-Afrikaanse amateur sterrekundige wat 'n vreemde kolk op Jupiter waargeneem het. Niemand het dit nog voorheen gesien nie. Die verskynsel is nou na die sterrekundige in Centurion, Clyde Foster, vernoem as Clyde's Spot.
Laai Af (25 628KB)
Sterre en planete 5 Julie 2020
Laai Af (27 158KB)
Sterre en planete 28 Junie 2020
Hoewel die annulêre sonsverduistering 'n paar dae gelede in die noordelike halfrond beter gesien is, is daar tog mense in die suide wat foto's van die verskynsel geneem het. Die span praat oor die verduistering en wat annulêr beteken. Antares is een van die reusesterre in die hemelruim, en is tans mooi te sien in die Skerpioen-konstellasie. Die Europese Ruimte-agentskap het daarin geslaag om met behulp van verskeie teleskope 'n besondere beeld van die ster te bekom.
Sterre en planete 21 Junie 2020
Die span kry dikwels vrae oor vreemde voorwerpe wat in die lug gesien word. In die oorgrote meerderheid van die gevalle is dit lensrefraksie wat waargeneem word. 'n Luisteraarsvraag oor die ontstaan van die heelal word beantwoord asook 'n vraag oor of die bekende sterre wat ons kan sien soos Aldebaran, Sirius en Antares almal eksoplanete het.
Laai Af (27 679KB)
Sterre en planete 14 Junie 2020
Wat is die verband tussen sonweer en die weer op aarde? Daar is ook inligting oor 'n pulsar wat deur 'n akresieproses besig is om kragtiger te word. Willie Koorts beantwoord 'n luisteraarsvraag oor hoe vuurpyle dit regkry om regop te bly staan, net voor die lansering.